Уразавыл хоккейчылары

	Бүген 1 декабрь - кышның беренче көне. Димәк, хоккей уйнарга яратучыларның вакыты җитте. Без дә “Тарихи фото” рубрикасын шуңа багышларга булдык. Бу фотосүрәт уразавыллы Гөлнара Назерованың архивыннан алынды, ә аңа комментарийны Кызыл Октябрь районы спорт ветераны Мирсәд Диянов бирде:	 -  Бу  фотода  1958-1959  елларда  туучылардан  торган Түбән Новгород өлкәсе Уразавыл  командасы.  Ялгышмасам,  аңа  1973  елның февралендә  Сергачның  беренче  номерлы  мәктәбе янындагы  боз  кордында  “Алтын  алка”  Бөтенсоюз  хоккей турнирының зональ этабында Перевоз командасын җиңгәннән соң төштек. Алар бик көчле көндәш булып саналалар иде, чөнки ул Горькийның “Торпедо” командасы  карамагында  торды.  Шуңа  да  карамастан,  бар осталыгыбызны, көчебезне кулланып, перевозлыларны безнең якта беренчеләрдән булып җиңдек. Безне физкультура  укытучысы  Вәдүт  Билялов  җитәкләп  барган иде. кызганычка,  бу  составтан  Шамил,  Хайдәр,  Альберт һәм Равил Салахетдинов вафат булдылар инде.  
	---	
Туган як

	№ --- | 01.12.2017	


